open-index/open-wikipedia-markdown huggingface dataset:
השועל והקוף

[ממוזער|[נצקה יפנית מהמאה ה-19 בצורת הקוף המקפץ]]
**השועל והקוף** הוא אחד ממשלי איזופוס העוסק בתכונות האמורות להיות אצל מנהיגים, והדמויות המרכזיות בו הן קוף ושועל. המשל הוא מספר 81 באינדקס פרי.

## עלילת המשל
החיות מתכנסות על מנת לבחור לעצמן מלך. הן מתרשמות מאוד מהריקוד הקופצני של הקוף ומחליטות להכתירו למלך. השועל, שאף הוא היה אחד מהמועמדים למלוכה, ממלא תפקיד בחצר המלך; במסגרת תפקידו, הוא מציע לקוף כי יבוא עמו, כדי להראות לו דבר שיפתח ויגרה את תאבונו. השועל מוביל את הקוף דרך מלכודת, שבה נלכד הקוף. לאחר הלכידה, הקוף מאשים את השועל בבגידה. הלה משיב כי מי שהוא תמים וחמדן אינו כשיר כלל למלוכה. מוסר ההשכל של הסיפור הוא כי אלה השואפים למשול חייבים קודם כל ללמוד לשלוט בעצמם.

## היסטוריה ותפוצה
המשל הוא עתיק מאוד וייתכן כי הוא נכתב עוד לפני תקופתו של איזופוס, היות שככל הנראה כבר במאה ה-7 לפני הספירה, השתמש בו המשורר ארכילוכוס. למשך זמן רב המשל היה ידוע אך ורק באזור יוון, אולם בסביבות המאה ה-8, נודע המשל גם באסיה המרכזית. קטעי פפירוס, שבו נכתב המשל, מתקופה זו, נמצאו בשפות סוגדיאנית ואויגורית.

משל הקוף והשועל החל להופיע במדינות אחרות באירופה בסביבות המאה ה-17. המשורר הגרמני מהמאה ה-16 הירונימוס אוסיוס, הקדיש שיר בלטינית מודרנית למשל זה.

## קישורים חיצוניים
* איורים מתוך ספרים בין ה-15 עד המאה ה-20

## הערות שוליים

קטגוריה:משלים
קטגוריה:משלי איזופוס
קטגוריה:בעלי חיים במשלים
קטגוריה:שועלים בתרבות
קטגוריה:פרימטים בתרבות
עפרה חזה לילדים

**עפרה חזה לילדים** הוא אלבומה הרביעי של הזמרת-יוצרת הישראלית עפרה חזה. האלבום יצא לאור בשנת 1982, על ידי חברת התקליטים הד ארצי. האלבום כולל שירי ילדים מוכרים אותם הקליטה חזה עבורו.

האלבום מכיל בתוכו שירי ילדים המחולקים לשבעה נושאים; שירי משחק, שירים לאבא ואמא, שירי לילה טוב, שירי יצירה, שירי טיול, שירי עונות ושירי שבת.

## רקע
בין חידושי האלבום ניתן למנות את החידושים ל-"שניים סינים", "פזמון ליקינטון", "מי יבנה בית", "דונם פה ודונם שם", "זמר זמר לך", "שנים עשר ירחים", "לכה דודי", "אמא יקרה לי", "מלאו אסמינו בר", "נומי נומי" וכדומה.

את האלבום הוציאה חזה בשנת 1982, בסמוך להוצאת אלבומה השלישי, פיתויים.

בשנת 1993 הועלה האלבום ע"ג דיסק בסדרה "קלסיקה ישראלית" של "הד ארצי". האלבום היה הראשון של חזה שיצא במסגרת סדרה זו, כשעד שנת 1998 הופצו בדיסקים באותה הסדרה רוב אלבומיה של חזה ב"הד ארצי"- "אדמה", אלבום הלהיטים הכפול "אלבום הזהב", "פיתויים" ו"שירי מולדת ג''.

## רשימת רצועות

סדר השירים לפי הנושאים אליהם חולקו:
* 8-1 - **שירי משחק** (שירים 1–8 של צד א' במהדורת הויניל)
* 10-9 - **שירים לאמא ואבא** (שירים 9–10 של צד א' במהדורת הויניל)
* 14-11 - **שירי לילה טוב** (שירים 11–14 של צד א' במהדורת הויניל)
* 18-15 - **שירי יצירה** (שירים 1–4 של צד ב' במהדורת הויניל)
* 24-19 - **שירי טיול** (שירים 5–10 של צד ב' במהדורת הויניל)
* 27-25 - **שירי עונות** (שירים 11–13 של צד ב' במהדורת הויניל)
* 30-28 - **שירי שבת** (שירים 14–16 של צד ב' במהדורת הויניל)

## מהדורות נוספות
### מהדורת דֶמוֹ
בקיץ 1984, חברת אגפא הדפיסה בשיתוף פעולה עם חזה מהדורה מוגבלת של האלבום על גבי תקליטון גמיש (Flexi-disc). המהדורה חולקה כשי לקונים שרכשו את מוצרי החברה כחלק ממבצע, וכללה מחרוזת של עשרה מתוך 30 שירי האלבום, ללא חלוקה לנושאים.

שירים 1–5 הם צד א' בתקליטון, ושירים 6–10 הם צד ב'.

### מהדורת ספר-קלטת (גנוזה)

ב-1987, תכננה חזה להוציא את האלבום מחדש על גבי קלטת שמע מלווה בספר. הקלטת הייתה אמורה לכלול בנוסף ל-30 שירי האלבום רצועות בונוס שלא הופיעו במהדורה המקורית, ביניהם השיר "ארבעים" איתו הופיעה בפסטיגל של אותה שנה ושירים נוספים שהקליטה לאורך השנים ופנו לקהל יעד מכל הגילאים. הספר שתוכנן להיות מצורף לקלטת היה אמור להיות מלווה במילות השירים ובציורי ילדים מישראל ומהעולם שנשלחו לחזה במכתבים.

בסופו של דבר, חזה, שאותה שנה הייתה שנת פריצתה לקהל הבינלאומי עם השיר "Im Nin'alu" והייתה עסוקה בהקלטת אלבומה "Shaday" ובהופעות מחוץ לישראל, בחרה לגנוז את הספר והקלטת עקב אילוצי זמן והם לא יצאו לאור.

## קישורים חיצוניים

*עפרה חזה לילדים באתר Discogs

## הערות שוליים

קטגוריה:אלבומי עפרה חזה
קטגוריה:אלבומים בעברית
קטגוריה:אלבומי מוזיקה לילדים
קטגוריה:אלבומי חברת הד ארצי
מאגר מידע מקוון של הגנום

**מאגר מידע מקוון של הגנום** (GOLD) הוא בסיס נתונים ביולוגי מבוסס אינטרנט המשמש להשוואת מידע של מיזמי ריצוף גנומי ומטאגנומי, ומטא דאטה הקשור אליהם, ברחבי העולם. כיום מוצגים באתר נתוני גרסה 7 של המאגר. מאז שנת 2011 מאגר המידע GOLD נוהל על ידי DOE Joint Genome Institute.

מאגר המידע GOLD נוצר בשנת 1997; הגרסה הראשונה של מאגר הנתונים הכילה מידע מ-350 מיזמי ריצוף, שמתוכם 48 רוצפו במלואם ופורסמו עם ניתוחי המידע שלהם.

הגרסה החמישית של GOLD פורסמה ב-28 במאי 2014. ב-5 באוגוסט 2015, מאגר GOLD מכיל מידע מ-67,879 מיזמי ריצוף, מתוכם 7,210 הושלמו. מלבד ה-DOE JGI, שלושת התורמים הגדולים למאגר GOLD הם מכון ברוד, J. Craig Venter Institute ובית הספר לרפואה של אוניברסיטת מרילנד.

על מנת להקל על ניתוח השוואתי בין המידע במאגר המידע GOLD לבין מאגרי מידע אחרים (לדוגמה, GenBank, EMBL), מאגר המידע GOLD תומך במפרט minimum information standards metadata המומלץ על ידי Genomic Standards Consortium, ובמיוחד במפרט ה MIxS (Minimum Information about any (x) Sequence). מאגר המידע GOLD מאפשר בנוסף לערוך הגהה לגנום או למטאגנום באמצעות DOE JGI Integrated Microbial Genomes System ומכיל קישורים לכתב העת BioMed Central, *Standards in Genomic Sciences*, המאפשר למידע מטאגנומי להתפרסם.

## קישורים חיצוניים
* 
* NCBI BioProject

## הערות שוליים

קטגוריה:מאגרי מידע
קטגוריה:גנומיקה
קטגוריה:דפים עם תרגומים שלא נסקרו
נוימרק

**נוימרק, ניומרק** ו**ניימרק** הם שמות משפחה יהודייים אשכנזיים שמקורם ב-"Nay-Mark" (ביידיש: ניימארק, "שוק חדש"). ניימרק היה שם שאומץ על ידי סוחרים.

קטגוריה:שמות משפחה אשכנזיים
פסגת קרושה

**פסגת קְרוּשָׁה** (באנגלית: **Krusha Peak** ;בבולגרית: **връх Круша**) היא הר ברכס אוון בדרום רכס סנטינל, בהרי אלזוורת' שבאנטארקטיקה.

גובהה של הפסגה 2,800 מטרים מעל פני הים.

הפסגה מתנשאת מעל קרחון בולגראד שנמצא מדרום מזרח לה, ומעל קרחון ברוק שנמצא מצפון מערבה לה.

הפסגה נמצאת 6.94 קילומטרים מזרחית לפסגת צ'פלין, 3.87 קילומטרים מדרום להר סרייבינג, 2.88 קילומטרים מערבית מהר אלן, ו-4.83 קילומטרים צפונית מערבית להר ליפטאק.

## היסטוריה

### גילוי הפסגה
הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית בשנת 1988.

### מקור השם
הפסגה נקראת על שם המחנך הבולגרי זאהאריי קרושה (Круша).

## לקריאה נוספת
* הגאזט האנטארקטי של בולגריה 

## קישורים חיצוניים
ָ* פסגת קרושה באתר הגאזט האנטארקטי של ממשלת אוסטרליה
* פסגת קרושה באתר הגאזט האנטארקטי המשווה SCAR של ממשלת אוסטרליה

## הערות שוליים

קרושה
קרושה
קרחון סירמה

**קרחון סִירְמָה** (באנגלית: **Sirma Glacier**; בבולגרית: **ледник Сирма**) הוא קרחון רחב בצידו המערבי של רכס אוון, בדרום רכס סנטינל, בהרי אלזוורת' שבאנטארקטיקה.

הקרחון ממוקם דרומית לקרחון בולגארד, וזורם לכיוון מערב כשהוא מנקז את הר סאות'וויק, הר מילטון והר אינדרביצן, ומשם עוזב את רכס סנטינל ונשפך אל קרחון נימיץ צפונית מערבית לפסגת מודרן.

## היסטוריה
### גילוי הקרחון
הקרחון מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988.

### מקור השם
הקרחון נקרא על שם מנהיגת המורדים הבולגריה סירמה ווייוודה.

## לקריאה נוספת
* הגאזט האנטארקטי של בולגריה 

## קישורים חיצוניים
* קרחון סירמה באתר הגאזט האנטארקטי של ממשלת אוסטרליה
* קרחון סירמה באתר הגאזט האנטארקטי המשווה SCAR של ממשלת אוסטרליה

## הערות שוליים

סירמה
קטגוריה:בולגריה באנטארקטיקה
דברי שיר

**דברי שיר** היא חברה ישראלית העוסקת בהוצאה לאור, בשיווק ובהפצה של ספרים ואלבומי מוזיקה. החברה הוקמה בשנת 2005 על ידי רן שריד ומיכאל לב. החל משנת 2014 היא נמצאת בבעלותו המלאה של מיכאל לב, המשמש גם כמנכ"ל החברה.

## פעילות החברה

### הוצאה לאור וספרות
החברה מתמקדת בהוצאה לאור והפצה של ספרות תורנית, הגות ופרוזה, בעיקר עבור המגזר הדתי-לאומי. במהלך השנים הוציאה החברה את ספריהם של רבנים וכותבים שונים, בין היתר של הרבנים שמואל אליהו, שלמה אבינר ויעקב אריאל.

### מוזיקה
בתחום המוזיקה, "דברי שיר" משמשת כבית להפצה של אלבומי אמנים המזוהים עם המוזיקה היהודית והישראלית. בין האמנים שאלבומיהם הופצו דרך החברה היו שולי רנד, אביתר בנאי וישי ריבו.

החברה משתפת פעולה עם חברות תקליטים והפצה נוספות, כגון NMC והתו השמיני.

## קישורים חיצוניים
* 
* 
* 

קטגוריה:הוצאות ספרים בישראל: ארון הספרים היהודי
קטגוריה:חברות תקליטים ישראליות
Crybaby

**Crybaby** (בעברית: **תבכה מותק**) הוא סינגל של הזמרת מריה קארי בשיתוף הראפר סנופ דוג מתוך אלבומה התשיעי Rainbow. השיר יצא כסינגל הרביעי מהאלבום ב-18 ביולי 2000 על ידי חברת התקליטים קולומביה רקורדס ביחד עם השיר "" (למעט מדינות בודדות בהם השירים יצאו בנפרד).

השיר הגיע למקום הרביעי בקנדה הוט 100.

## רקע וכתיבה
השיר נכתב על ידי קארי וסנופ דוג ובוים על ידי קארי ודאמיזה. הוא מסמפל את השיר "Piece of My Love" של להקת גאי, ולכן גם הכותבים של השיר הזה קיבלו קרדיט על הכתיבה בשיר. מבחינה לירית מדבר השיר על קושי לישון בלילה ונדודי שינה בשל ערעורים על מערכות יחסים.

על מנת לקדם את השיר ביצעה אותו קארי במהלך סיבוב ההופעות "Rainbow World Tour".

## הצלחה
באותה תקופה הייתה קארי בסכסוך עם חברת התקליטים הראשית שלה סוני מיוזיק, ולכן היא האמינה כי סוני מיוזיק בכוונה מונעים את קידום השיר כדי לפגוע בה. בשל כך השיר לא זכה להצלחה בעולם. בארצות הברית השיר תחילה לא נכנס למצעד הרשמי של המדינה מכיוון ששוחרר כבי-סייד של השיר "" והחוקים של המצעד אז לא אפשרו דירוג של שירים שיצאו בפורמט כזה.

לבסוף בוטל החוק, והשיר הצליח להיכנס למקום ה-28 במצעד. בקנדה השיר זכה להצלחה, כאשר הגיע למקום ה-4, אך היה למדינה היחידה בה השיר דורג מלבד ארצות הברית.

## וידאו קליפ
בווידאו קליפ של השיר נראית מריה קארי כשהיא מנסה לישון בלילה אך ללא הצלחה וברגע השיא של הקליפ היא מאבדת את עשתונותיה ומשליכה דברים. גם סנופ דוג דוג מופיע בקליפ.

## מיקומי שיא

## קישורים חיצוניים

## הערות שוליים

קטגוריה:שירי מריה קארי
קטגוריה:שירי סנופ דוג
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי סאנא חמרי
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת קולומביה רקורדס
משפט הפנדה של דובר

**משפט הפנדה של דובר** (באנגלית: **Dover Panda Trial**, הידוע גם כ"**קיצמילר נגד בית הספר המחוזי של דובר**") הוא כינוי למשפט תקדימי שנערך בארצות הברית בשנת 2005 בעניין לימוד תכנון תבוני בשיעורי אבולוציה בכיתה ט' בבתי-ספר ציבוריים. שופט בית המשפט המחוזי במדינת פנסילבניה ג'ון ג'ונס קבע ש"רובן המכריע של הראיות במשפט הוכיחו שתכנון תבוני הוא השקפה דתית, לא יותר מאשר תיוג מחדש של בריאתנות ולא תאוריה מדעית".
בית המשפט הורה להוציא את התכנון התבוני מתוכנית הלימודים המדעית, ופסק שלא ניתן ללמד תכנון תבוני כתיאוריה מדעית. כמו כן אסר בית המשפט על בית הספר לפעול באופן שיזלזל או ימעיט בערך התאוריה המדעית של האבולוציה והורה לו לא להתייחס לתאוריות אלטרנטיביות של תכנון תבוני במסגרת שיעורי מדע. בית המשפט לא פסק נגד – ולא שלל – לימוד התכנון התבוני כחלק מתוכנית הלימודים במסגרת לימודי דת.

## הרקע למשפט ומהלכו
באוקטובר 2004, בית הספר הציבורי של מחוז דובר בפנסילבניה הנחה את מוריו ללמד תכנון תבוני כאלטרנטיבה לתורת האבולוציה. לשם כך היה עליהם להשתמש בספר "אודות פנדות ואנשים" ("Of Pandas and People"). מכאן זכה המשפט לכינויו אשר גם מתייחס למשפט הקופים בטנסי 80 שנה קודם לכן.

במשפט הוקראו קטעים מן הספר, בין היתר: "תכנון תבוני משמעו שצורות חיים שונות פרצו לפתע באמצעות ישות תבונית, עם מאפייניהם המוגמרים (already intact): דגים עם קשקשים, ציפורים עם נוצות, מקור, כנפיים וכו'".

אחד-עשר הורי תלמידים תבעו את בית-הספר ויוצגו במשפט על ידי המרכז הלאומי לחינוך מדעי, האיגוד האמריקאי לחירויות אזרחיות וארגונים נוספים. התובעים טענו שדברים אלה אינם דוגמה למדע בחיתוליו (Protoscience) אלא אין הם מדע כלל.

ההגנה טענה שהדרישה החדשה צנועה, שאין מדובר במדיניות דתית אלא ברצון לקדם חינוך למדע, ש-300 מדענים חתמו על הצהרה שהביולוגים מגזימים בטיעוניהם אודות האבולוציה. כמו כן הוזכר איש פילטדאון (מקרה של זיוף מאובנים במאה ה-19).

בין עדי התביעה הופיעו הביולוג קן מילר והפילוסוף רוברט פנוק. בין עדי ההגנה היה הביוכימאי מייקל בהה והסוציולוג סטיב פולר.

## ספר אודות המשפט
ביומו האחרון של שלב הטיעונים פנה נציג הנתבעים פטריק גילן לשופט ג'ון ג'ונס ואמר: "היום זה היום הארבעים למשפט והלילה יהיה הלילה הארבעים (ברומזו למספר ימי המבול) ורציתי לדעת אם עשית זאת בכוונה?". ג'ונס ענה: "מר גילן, זה צירוף מקרים מעניין אך זה לא היה מתוך תכנון". אנקדוטה זו שימשה את הסופר מת'יו צ'אפמן ככותרת לספר שכתב אודות המשפט, בשם "40 יום ו-40 לילה".

## ראו גם
* משפט הקופים
* תנועת התכנון התבוני
* פסק דין אדוארדס נגד אגילארד
*בריאתנות
*אבולוציה
*מפלצת הספגטי המעופפת

## קישורים חיצוניים

## הערות שוליים

קטגוריה:ארצות הברית: חוק ומשפט
קטגוריה:משפטים ופסקי דין בארצות הברית
קטגוריה:התנגדות לאבולוציה
קטגוריה:ארצות הברית: דת
קטגוריה:ארצות הברית: יחסי דת ומדינה
קטגוריה:תכנון תבוני
קטגוריה:בריאתנות
קטגוריה:מדע ודת
דז'ום

**דז'ום** (בצרפתית: **Djoum**) היא עיירה שנמצאת בדרום קמרון.

## גאוגרפיה
קילומטרים אחדים צפונה מדז'ום נמצאת שמורת החי דג'ה וכ-50 ק"מ דרומה מהעיירה נמצא הגבול של קמרון עם גבון. העיירה נמצאת כ-185 קילומטרים מעיר הבירה יאונדה וכ-173 ק"מ מבירת האזור אבולווה.

## תנועה ותחבורה
העירייה ממוקמת על יד הכביש הלאומי N9. הכביש D36 מתחיל דרומית לעיירה. יש מנחת מטוסים ליד העיירה.

## קישורים חיצוניים

* 

* Djoum  bei cvuc.cm


## הערות שוליים

קטגוריה:קמרון: ערים
סטרואן רודג'ר

**סטרואן רודג'ר** (באנגלית: **Struan Rodger**; נולד ב-18 בספטמבר 1946) הוא שחקן בריטי שהופיע במגוון רחב של תפקידי משנה.

## ביוגרפיה
ב-1978 הופיע רודג'ר בתפקיד קטן בסרט "רציחות קטנות של אשפי מטבח גדולים", אבל תפקידו החשוב הראשון היה בסרט הקולנוע זוכה האוסקר "מרכבות האש" משנת 1981, בו גילם את דמותו של סנדי מקגראת', החבר ומאמן הריצה של אריק לידל. סרטים נוספים בהם הופיע כוללים את "קשר השתיקה" (1989), "ארבע חתונות ולוויה אחת" (1994), "טירופו של המלך ג'ורג'" (1994), "The Innocent Sleep" (מ-1996) ו"אבק כוכבים" (2007).

תפקידו הידוע ביותר הוא בדמות בעלה של ברברה פלין בסדרת הטלוויזיה הבלשית " Chandler & Co". רודג'ר שיחק בתפקיד חוזר בסדרה "רמפול" בדמות מפקח הבילוש בראש (Brush). הוא השחקן שדיבב את "הפנים של בו" בסדרת המדע בדיוני "דוקטור הו" בפרקים "New Earth" ו-"Gridlock".

רודג'ר הופיע בתפקידי אורח בפרקים בסדרות טלוויזיה כגון "מיס מארפל", "המפקח מגרה", "רציחות במידסומר", ובסדרה הלימודית לילדים "Look and Read". הוא גילם את הנסיך צ'ארלי היפה בפרק "Through a Glass, Darkly" בסדרה "איש הנצח".

ב-2009 הופיע רודג'ר במחזה "The First Domino" בפסטיבל הפרינג' בברייטון. ב-2014 שיחק בתפקיד העורב בעל שלוש העיניים בפרק "The Children" בסדרת הפנטזיה "משחקי הכס". בעונה השישית של הסדרה החליף אותו בתפקיד זה השחקן מקס פון סידוב.

ב-2009 השתתף רודג'ר במשחק הווידאו "Wallace and Gromit's Grand Adventures" בתפקיד מונטי מאזל.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטים שנולדו ב-1946
המוסד לביטחון תקשורת

**המוסד לביטחון התקשורת** (באנגלית: **Communications Security Establishment**; בראשי תיבות: **CSE**; בצרפתית: **Centre de la sécurité des télécommunications**; בראשי תיבות: **CST**), שנקרא בעבר **ביטחון התקשורת של קנדה** (**CSEC**), הוא גוף לאומי של ממשלת קנדה לקריפטוגרפיה. מנוהל תחת מחלקת ההגנה הלאומית של קנדה (DND) ואחראי על מודיעין אותות (סיגינט) והגנה על המידע האלקטרוני של ממשלת קנדה ורשתות התקשורת הממשלתיות. המוסד מדווח ל (MND), לממשלה ולפרלמנט.
250px|ממוזער|בניין לאונרד טילי, מפקדת הארגון לשעבר
הסוכנות בנתה לאחרונה מטה חדש וקמפוס בגודל 84 דונם. המטה החדש ממוקם סמוך למטה שירות הביון הביטחוני הקנדי. ראש המוסד כיום היא קרוליין אקסבייר, שמונתה ב-31 באוגוסט 2022.

## אשלון
תחת הסכם UKUSA משנת 1948 המוסד לביטחון התקשורת משתף פעולה עם הסוכנות האמריקאית לביטחון לאומי (NSA), מטה התקשורת הממשלתית (GCHQ), מינהל האותות האוסטרלי (ASD) והלשכה הניו זילנדית לביטחון התקשורת הממשלתית (GCSB). יחד גופים אלה מארצות הברית, בריטניה, ניו זילנד, אוסטרליה והמוסד הקנדי יוצרים את מערכת אשלון, שמסוגלת לפקח על חלק גדול מתעבורת הטלפון, הפקס ותעבורת הנתונים וליירט נתונים אלה.

## ראו גם
* הכוחות הקנדיים
* אשלון
* שירות הביון הביטחוני הקנדי (CSIS)
* המשטרה הרכובה המלכותית הקנדית (RCMP)
* תחקיר ביטחוני
* Cray
* הסוכנות לביטחון לאומי (ארצות הברית)
* GCHQ (בריטניה)
* FAPSI (רוסיה)
* כוח המשימה לאבטחת סייבר (קנדה)
* המרכז הקנדי לאבטחת סייבר

## קישורים חיצוניים

* 
* 

## הערות שוליים

קטגוריה:גופי הצפנה ופיצוח צפנים
קטגוריה:קהילת המודיעין הקנדית
המרכז לניתוח דיווחים ועסקאות פיננסיות

**המרכז לניתוח דיווחים ועסקאות פיננסיות** (באנגלית: **Financial Transactions and Reports Analysis Centre of Canada**, בראשי תיבות: **FINTRAC**) הוא גוף ממשלתי לאיסוף, ניתוח, הערכה וחשיפת מודיעין פיננסי. נוצר במקור בשנת 2000 כגוף למאבק בהלבנת הון. סמכויותיה של FINTRAC הורחבו בחודש דצמבר 2001 על מנת לספק את המודיעין הנדרש עבור שירות הביון הביטחוני הקנדי (CSUS), במאבקו במימון טרור באופן המאיים על ביטחונה של קנדה.

מנהל FINTRAC מדווח לשר האוצר. מאז יוני 2002, FINTRAC היא חברה בקבוצת Egmont, הקבוצה ליחידות מודיעין פיננסי.

## פעילויות
FINTRAC מקבלת מידע מישויות מוסדרות אודות:
* עסקאות חשודות
* רכוש טרור חשוד
* עסקאות גדולות במזומן
* פעולה של העברת כספים יוצאת או נכנסת בעלת אופי בינלאומי ושעולה על סכום של 10,000 דולר קנדי בתוך תקופה של 24 שעות
* דיווח על הברחת מטבעות ושטרות כסף בגבול

בשנת 2009, FINTRAC העריכה כי כמות הכסף המולבן על בסיס שנתי היא איפשהו בין 5 ו-15 מיליארד דולר.

FINTRAC מפרסמת דו"ח שנתי, עדכונים רבעוניים, דוחות ביצועים, והודעות.

FINTRAC מנתחת כ-19 מיליון עסקאות בשנה. ב-2017, FINTRAC ביצעה 2000 גילויים של עסקאות מפוקפות עבור כוחות המשטרה.

## ראשי FINTRAC
ראש FINTRAC הוא מנהל המתמנה על ידי המושל הכללי לתקופה של לא יותר מחמש שנים. שום אדם לא יכול לכהן כמנהל לתקופה של יותר מעשר שנים במצטבר.
* נאדה סמאאן, 5 במרץ 2018
* בארי מאק'קילופ, 18 באוקטובר 2017 - 4 במרץ 2018.
* ג'רלד קוסט, אוקטובר 15, 2012 – 17 באוקטובר 2017
* ז'אן פלמינג, 3 במרץ 2008 – 2012
* קית' פרננדז, 2007 - 2008
* הורסט אינץ'ר, 2000 - 2007
## דו"חות
בהתאם לפעילויות הישירות שדווחו FINTRAC אחראית למילוי הדו"חות הבאים:
* עסקאות חשודות
* עסקאות גדולות במזומן
* העברות כספים אלקטרוניות
* תשלומי קזינו.
* רכוש טרור.
* חלופה לדיווחי עסקאות מזומן גדולות.

FINTRAC יכול גם לקבל מידע על:
* הברחת מטבע באמצעות כלים מוניטריים.
* מידע וולונטרי שמגיע ממתנדבים ומודיעים.
## ביקורת
בשנת 2009, נציב הפרטיות של קנדה דיווח כי FINTRAC מקבלת ושומרת על מידע אישי מעבר למותר, תוך הפרה של חוק הפרטיות וכי זה "מראה על סיכון מוטל בספק לפרטיות תוך הנגשת מיגע לשימוש או גילוי מידע אישי אשר מעולם לא הושג."
## ראו גם
* הלבנת הון
* השתמטות ממס
* Tracfin
* Egmont Group
## קישורים חיצוניים
* 

## הערות שוליים

קטגוריה:קהילת המודיעין הקנדית
קטגוריה:ארגוני מאבק בהלבנות הון
קטגוריה:קנדה: ממשל
קטגוריה:ארגוני מאבק במימון טרור
הלהיים

**הלהיים** (בנורדית עתיקה: **Helheim**) הוא אחד מתשעת העולמות המרכיבים את היקום של המיתולוגיה הנורדית. 

הלהיים נמצא בתחתית עץ היגדראסיל, הנושא עליו את עולמות המיתולוגיה הנורדית. הלהיים משמש כארץ מתים יחד עם ניפלהיים, המשמש באותו התפקיד, ושניהם מצויים יחדיו בתחתית העץ. לא כל המתים מגיעים להלהיים אלא רק המתים שמתו מזקנה, מחולי או שמתו בקרב אך לא זכו להגיע לוולהאלהאו לפולקוואנג . בנוסף מתואר כי אנשים רעים גם כן מגיעים להלהיים במותם. 

הלהיים מתואר כמקום חשוך, קפוא ומלא ערפל. את הלהיים מקיף נהר גיול (Gjoll) שמונע מן המתים להימלט מן השאול. 

הלהיים נשלט על ידי הל (Hel), בת הזקונים של לוקי, הל מתוארת כשראשה ופלג גופה העליון הוא של אישה ופלג גופה התחתון הוא של גופה מרקיבה. 

על הלהיים שומרים מודגוד (Mudgud), השומרת על הגשר מעל נהר הגיול וגרם (Garm), כלב מפלצתי בעל שלושה ראשים המזכיר את קרברוס מן המיתולוגיה היוונית, תפקידו של גרם הוא לקרוע לגזרים במלתעותיו את כל המבקשים להיכנס להלהיים ללא רשותה של הל.

## קישורים חיצוניים

## הערות שוליים

קטגוריה:מיתולוגיה נורדית
שירות המודיעין הפלילי של קנדה

**שירות המודיעין הפלילי של קנדה** (**CISC**; בצרפתית: **Service canadien de renseignements criminels**) הוא ארגון בין-גופי בקנדה שנועד לתאם ולשתף מודיעין פלילי ומודיעין משטרתי בין כוחות המשטרה השונים במדינה.

השירות הוקם בשנת 1970, כשמטהו נמצא באוטווה ולו עוד עשרה סניפים בכל מחוז המציע שירותים מעל 400 רשויות חוק בקנדה.
## שיתוף פעולה
ישנן שלוש רמות של חברות בארגון:
* רמה 1 היא עבור כוחות משטרה האחראים לאכיפת חוק פדרלי ומחוזי וברשותם יחידה למודיעין פלילי.
* רמה 2 היא עבור סוכנויות ספציפיות לאכיפת חוק, כמו, הסוכנות לשירותי גבול של קנדה ושירות הטבע.
* רמה 3 היא עבור משרדים ולהם תפקיד משלימים בתחום אכיפת החוק או סיוע לאכיפת החוק. רמת החברות משתקפת גם במרכז המידע המשטרתי של קנדה

יחידות ביון של הסוכנויות החברות מספקות לשכה מחוזית ובה מסד נתונים מקוון ומערכת מידע אוטומטית למודיעין פלילי (ACIIS). הלשכה באוטווה מאחסנת את בסיס הנתונים הלאומי ומנהלת אותו בהתייעצות עם הסוכנויות החברות. מטרת השירות לא רק לתאם שיתוף מידע מעבר לתחומי השיפוט, אלא כדי להקל על חקירות פשע מאורגן ופשיעה חמורה ברחבי קנדה.

הלשכה המרכזית מאוישת על ידי עובדי המשטרה הרכובה המלכותית עם אנשי הסוכנויות הבאות:
* סוכנות שירותי הגבול של קנדה
* המשטרה הצבאית של הכוחות הקנדיים
* משטרת מחוז אונטריו
* שירות משטרת אוטווה
* המשטרה הרכובה המלכותית
* שירות משטרת מונטריאול
* ביטחון קוויבק
* שירות משטרת טורונטו
* משטרת ונקובר
## אסטרטגיה
לשירות יש תוכנית אסטרטגית בהיקף של ארבעה נדבכים.
# הנדבך הראשון הוא אנשי המודיעין המשטרתי. על פי נדבך זה, מטרת השירות הוא לשפר את המודיעין הפלילי הלאומי באמצעות הפניית משאבים לטיפוח מומחי ביון וציוד כדי למשוך כישרון בתחום המודיעין הפלילי.
# שנית, השירות נועד לספק תמיכה לאנשי מודיעין על פי הנחיות שניתנו על ידי הנהגת הארגון, על ידי הפיכת הצורך בכלים טכנולוגיים לזמינים עבור אנשי מודיעין בהתבסס על עקרון "הצורך לדעת/הזכות לדעת" ועל ידי כך להקל על ניתוח נתוני מודיעין דרך הכשרת אנשי ניתוח מודיעין, מתודולוגיה ושיטות עבודה מומלצות. הנדבך השני כולל גם הפצת מודיעין מעובד תוך מתן הערכה מודיעינית.
# הנדבך השלישי הוא "טכנולוגיות המודיעין הפלילי", כלומר תחזוקה של מערכת ACIIS לכריית נתונים, טכנולוגיה ועדכון קבוע של טכנולוגיות חדשות.
# הנדבך הרביעי והאחרון הוא "תוכנית התקשורת של המודיעין הפלילי", אשר מורכב מתיאום מידע הזורם בין הסוכנויות, כמו גם בין גופי ביון אחרים תוך הקניית אסטרטגיות חשיבה בקנה מידה לאומי אצל אנשי המודיעין הפלילי.

השירות גם מפרסם דו"ח שנתי על פעילות הפשע המאורגן בקנדה.
## קישורים חיצוניים
* 

קטגוריה:קהילת המודיעין הקנדית
אלפונס, נסיך בוואריה

**אלפונס, נסיך בוואריה** (בגרמנית: **Alfons Prinz von Bayern**; 24 בינואר 1862 – 8 בינואר 1933) היה חבר בבית ויטלסבאך המלכותי של בוואריה וגנרל חיל הפרשים.

## ביוגרפיה
אלפונס נולד ב-24 בינואר 1862 במינכן, בוואריה, והוא היה הבן השני של אדלברט, נסיך בוואריה, בנו של לודוויג הראשון, מלך בוואריה, ואשתו אמליה פיליפינה, נסיכת ספרד, בתם של האינפנטה פרנסיסקו דה פאולה מספרד ולואיזה קרלוטה, נסיכת שתי הסיציליות.

בשנת 1880 התגייס אלפונס לצבא הבווארי, ובשנת 1892 הפך למפקד רגימנט הפרשים הכבד הבווארי ה-1 (קרל תאודור, נסיך בוואריה). בשנת 1899 הוא הועלה לדרגת גנרל-מיור ומונה למפקד חטיבת הפרשים הבווארית ה-1, ובשנת 1905 הוא הועלה לדרגת גנרל חיל הפרשים.

באותה שנה הוא פרש מהצבא, וב-8 בינואר 1933 הוא מת במינכן.

## משפחתו
ב-15 באפריל 1891 התחתן אלפונס בארמון נימפנבורג במינכן, בוואריה, עם לואיז, נסיכת אורליאן, בתם של הנסיך פרדיננד, דוכס אלנסון ואת סופיה שרלוטה, נסיכת בוואריה, ממנה נולדו לו שני ילדים:
* יוזף קלמנס, נסיך בוואריה (1902–1990)
* אליזבת מריה, נסיכת בוואריה (1913–2005)

## אילן יוחסין

## קישורים חיצוניים

קטגוריה:אבירי מסדר גיזת הזהב
קטגוריה:אנשי צבא גרמנים במלחמת העולם הראשונה
קטגוריה:בית ויטלסבאך
קטגוריה:נסיכים גרמנים
קטגוריה:גנרלים בצבא הקיסרות הגרמנית
קטגוריה:גרמנים שנולדו ב-1862
קטגוריה:גרמנים שנפטרו ב-1933
האסון בהר האוורסט (1996)

**האסון בהר האוורסט** התרחש בין 10 ל-11 במאי 1996, כששמונה מטפסים נקלעו לסופת שלגים חמורה בירידתם מפסגת הר האוורסט ונהרגו. היה זה האסון החמור ביותר על ההר עד מפולת השלגים באוורסט 2014, שגבתה 16 חיי אדם, ומפולת השלגים בעקבות רעידת האדמה בנפאל בשנת 2015 שגבתה 18 חיי אדם.

בין ההרוגים היו שלושה חברי משלחת טיפוס הודית של משמר הגבול ההודי-טיבטי, שטיפסו לפסגה מהצלע הצפונית של ההר . חמשת ההרוגים האחרים היו מטפסים ומדריכים משתי משלחות טיפוס מסחריות שהעפילו לפסגה מהצלע הדרומית. סיפורם של חברי המשלחות המסחריות זכה לחשיפה רבה ועורר דיון בשאלת מסחור הטיפוס לאוורסט, והשפעת שיקולים מסחריים על שיקול הדעת של מדריכי המשלחות המסחריות.

## המשלחת ההודית
ששת חברי צוות הפסגה של המשלחת ההודית יצאו לעבר הפסגה ממחנה מספר 3, הנמצא בגובה 8300 מטר, בשעה מאוחרת יחסית, ב-5:45 בבוקר שעון נפאל. הצוות היה המשלחת הראשונה שיצאה לפסגה במסלול הצלע הצפונית באותה עונה. כאשר הגיעו למדרגה הראשונה הבינו שהחבלים הקבועים מהעונה הקודמת אינם במצב טוב. היה עליהם להתקין חבלים חדשים בעצמם. כוון שלא היו להם די חבלים אחד מחברי הצוות חזר למחנה להביא חבלים נוספים, הדבר גרם לעיכוב נוסף. שלושה מחברי הצוות שהחלו לסבול מכוויות קור ויתרו על ההעפלה לפסגה וחזרו למחנה. בסופו של דבר דיווחו שלושת חברי הצוות על כך שהגיעו  לפסגה רק בשעה 16:15 אחר הצהרים. שעה שספק אם תאפשר להם לחזור בבטחה למחנה לפני רדת החשכה. בשעה שהגיעו לפסגה תנאי מזג האוויר התדרדרו והחלה סופת שלגים קשה. לאחר רדת החשכה עוד נראו שני מטפסים עם פנסי ראש יורדים מההר, אבל שלושת חברי הצוות לא הגיעו למחנה. חברי המשלחת ההודית טענו שעל פי הדיווחים במכשירי הקשר של מטפסים יפנים שיצאו למחרת לפסגה, הם פגשו לפחות את אחד המטפסים כשהוא עדיין בחיים אך לא פעלו די כדי לסייע לו ולהציל את חייו.  הטענה הוכחשה על ידי המשלחת היפנית.

## חברי המשלחות המסחריות
חברי המשלחות המסחריות טיפסו מהצלע הדרומית מהצד הנפאלי של ההר. ב-10 במאי הם יצאו בחצות הלילה ממחנה 4 שנמצא בבסיס ה"עוקף הדרומי" לעבר הפסגה. באותו יום יצאו לעבר הפסגה 3 משלחות. שתי המשלחות המסחריות ומשלחת של מטפסים מטייוון, סה"כ 33 מטפסים. כאשר הגיעו המטפסים ל"מרפסת" הם גילו שלא הותקנו שם חבלים על ידי השרפה כפי שציפו. לכן חברי כל המשלחות נאלצו להמתין עד שיותקנו החבלים. הם התעכבו פעם נוספת לצורך התקנת חבלים כאשר הגיעו ל"רכס הפסגה". בגלל כמות המטפסים הגדולה נוצר "פקק תנועה" בטיפוס "מדרגת הילרי" כך שחלק מהמטפסים היו רחוקים מהפסגה למרות שחלפה שעת הגג שנקבעה לחזרה. למרות זאת, ראשי המשלחות עם מטפסים נוספים המשיכו בדרכם לפסגה ולא שבו על עקבותיהם. ראשי המשלחות ושני מטפסים נוספים הגיעו לפסגה סמוך לשעה 16:00 שעון נפאל, כך שלא נותר להם די זמן לחזור בבטחה לפני רדת החשכה. כאמור בשעה זו תנאי מזג האוויר החלו להתדרדר. בירידתם מהפסגה, כאשר נעו על "רכס הפסגה" לעבר הפסגה הדרומית החלה סופת שלגים עזה. הם מצאו את מותם באזור הפסגה הדרומית.  

בשנת 2015 יצא לאקרנים סרט הדרמה אוורסט המגולל את סיפורם של חברי שתי המשלחות המסחריות במהלך הסופה.

## ראו גם
אוורסט - מסלולי טיפוס

## לקריאה נוספת
* **Into Thin Air: A Personal Account of the Mt. Everest Disaster** - Jon Krakauer, Penguin Random House

## קישורים חיצוניים

* על הסרט אוורסט באתר HISTORY vs  HOLLYWOOD

## הערות שוליים

קטגוריה:אסיה: אסונות טבע
קטגוריה:אוורסט
קטגוריה:1996
הלשכה לביטחון התקשורת הממשלתית

ממוזער|הלוגו הישן
**הלשכה לביטחון התקשורת הממשלתית** (באנגלית: **Government Communications Security Bureau**, בראשי תיבות **GCSB**; במאורית: **Te Tira Tiaki**) הוא מחלקת שירות ציבורי בניו זילנד האחראית לקידום הביטחון הלאומי של ניו זילנד באמצעות איסוף וניתוח מידע מודיעיני. הלשכה הוקמה בשנת 1977 בהוראת ראש הממשלה רוברט מלדון. זו הסוכנות הממשלתית העיקרית למודיעין אותות, ביטחון מידע וקריפטוגרפיה.

על פי נתוני האתר הרשמי, הלשכה נועדה לתרום לביטחון הלאומי של ניו זילנד על ידי אספקת:
* אבטחת מידע ואבטחת סייבר
* איסוף מודיעין אותות
* סיוע אחר לסוכנויות ממשלתיות אחרות בניו זילנד
## תחנת טנגימואנה
התחנה נפתחה ב-1982, כשהיא מחליפה את מתקן איריראנגי, שליד ואיורו. לדברי פדרציית המדענים האמריקאים (FAS), המתקן הוא חלק מאשלון.

## מנהלים

ג'רי מטפארה מונה על ידי ראש הממשלה ג'ון קי ב-26 באוגוסט 2010 והחל לכהן בפועל מ-7 פברואר 2011. ב-8 במרץ 2011 מטפארה הוכרז בתור המושל הכללי הבא. הוא המשיך להכן כמנהל עד יוני 2011.

איאן פלטשר (שמונה לחמש שנים) הודיע במפתיע על התפטרותו מסיבות משפחתיות בינואר 2015, כאשר מונה לו ממלא מקום עד לסוף החודש.

## ראו גם
* שירות הביון והביטחון של ניו זילנד
* המוסד לביטחון תקשורת
* הסוכנות לביטחון לאומי
* מטה התקשורת הממשלתית
## קישורים חיצוניים

* 

## הערות שוליים

קטגוריה:גופי הצפנה ופיצוח צפנים
קטגוריה:ניו זילנד: צבא וביטחון
כלי שמלאכתו להיתר

**כלי שמלאכתו להיתר** הוא כלי מלאכה המשמש למלאכות שמותרות לעשייה בשבת אך עדיין אינו מותר לגמרי בטלטול מגזירת חכמים המכונה גזירת כלים.
## מהו כלי שמלאכתו להיתר

בתלמוד מבואר שבגזירת כלים בגרסתה הראשונית נכללו כל הכלים מלבד שלושה , הראשונים מסייגים בדרכים שונות את האיסור המקורי: או שהוא נגע רק לכלים שאין להם בית קיבול, או שהוא נגע רק לכלים שאחד השימושים הרגילים שלהם אסור בשבת, או שהוא לא נוגע לכלים שמונח בתוכם דבר שמותר לטלטלו, כגון אוכל.

מלבד כלים אלו שאר הכלים נותרו תחת הגזירה ולהלכה נפסק שמותר לטלטל כלי שמלאכתו להיתר "מחמה לצל" כלומר, לטלטל על מנת למנוע נזק.

## טעם ההיתר מחמה לצל
לפי הנפסק להלכה שיש חילוק בין טלטול שלא לצורך בכלל, לבין טלטול שאינו לצורך האדם אלא לצורך הכלי, נאמרו שני חילוקים בראשונים המייצגים שתי גישות שונות.

# הגישה המובאת בהשלמה שכתב  כלומר הסיבה להתיר טלטול כלי שמלאכתו להיתר, היא מחמת שהטלטול מצורך שבת הוא, שהרי עשוי להשתמש בו בשבת, וכן כתב האור זרוע.
# הגישה המובאת במאירי שכתב  כלומר סיבת ההיתר הוא בגלל שטלטול זה מוגדר צורך מכיוון שהוא צורך האדם ומזה אפשר ללמוד שסיבת ההיתר לא נעוצה בזה שסיבת הטלטול מחמה לצל שהרי היא אסורה בכלי שמלאכתו לאיסור אלא הסיבה היא שחומרת איסור הטלטול בכלי שמלאכתו להיתר פחותה יותר ולכן הותר בה אף הצורך של מניעת הפסד הכלי.

## לא לצורך כלל
מדברי הגמרא נראה שהצורך שהותר לטלטל כלי שמלאכתו להיתר, הוא כשיש צורך לכלי בטלטול זה, אך שלא לצורך כלל אין היתר, וכן כתבו הרמב"ם והרשב"א וכן פסק בשולחן ערוך, וכן פסקו בזמננו הראשון לציון הרב עובדיה יוסף והרב יצחק יוסף
. לעומתם דעת הרא"ה שמותר לטלטל אף שלא לצורך כלל, וההיתר לטלטל מחמה לצל פירושו שהכלי הותר, ולא חלה עליו גזירת כלים.

ישנם מקרי ביניים שאינם נקראים צורך במובן הפשוט,אך האחרונים חידשו כי גם הם מוגדרים **צורך**:
* **כשמתענג מעצם הטלטול**: בערוך השולחן חידש שכל שמתענג מעצם הטלטול מעשה זה נחשב צורך ומותר לטלטל בשבת, כן פסק בשמירת שבת כהלכתה. ואילו הבן איש חי כתב ששימוש בכלי להעסיק את הידיים אינו נחשב צורך ואסור לטלטל לצורך זה, וכן פסק בחוט שני.
* **לצורך סידור הבית**: במקרה שרוצה לעשות סדר בביתו ורוצה לטלטל את הכלי ולהניחו במקומו הראוי לו אף שצורך זה אינו צורך הכלי כיון שיש בו צורך לאדם כתב הבן איש חי שמותר לטלטלו בשבת.

להלכה פסק המשנה ברורה שכלי אכילה אינם נכללים בגזירה מהטעמים המנויים לעיל, אך המשנה ברורה מדייק בדעת הרמב"ם שאף כלי אכילה דינם ככלי שמלאכתו להיתר לעניין גזירת כלים, וכן פסק בחזון עובדיה למנהג הספרדים. שכלים בעלי בית קיבול הם בכלל הגזרה, ואסורים בטלטול שלא לצורך.

## ראו גם
*מוקצה
*גזירת כלים
*כלי שמלאכתו לאיסור

## קישורים חיצוניים
* כלי שמלאכתו לאיסור וכלי שמלאכתו להיתר - באתר ויקיסוגיה
*

## הערות שוליים

קטגוריה:מוקצה
קטגוריה:איסורי שבות
מיס הוואין טרופיק

**מיס הוואין טרופיק** היא תחרות יופי ודוגמנות בגדי ים המאורגנת על ידי מותג קרם ההגנה "הוואין טרופיק" .

התחרות אורגנה לראשונה ב-1984 על מנת למצוא דוגמנית בית לחברה, ומתמודדות רבות בתחרות הפכו לאחריה לדוגמניות מובילות.

ב-2008 נערך אירוע ספיישל לכבוד 25 שנה לתחרות.https://www.earthcam.com/media/ecnews/articles/earthtimes_04-23-2008.pdf בשנת 2010 נערכה התחרות בפעם האחרונה.

בין משתתפות התחרות היו אנה אנקה וקינגה קסוזסור (מיס הונגריה 1990).

נציגות מישראל לקחו חלק בתחרות, ואורגנה תחרות יופי בישראל, "מיס הוואין טרופיק ישראל", בה הזוכה נשלחה לייצג את ישראל בתחרות העולמית.

הדוגמנית חניתה צנטנר הדריכה את המתמודדות על הופעה במסלול הדוגמנות.http://jpress.org.il/Olive/APA/NLI_heb/SharedView.Article.aspx?href=MAR%2F1988%2F02%2F07&id=Ar03716&sk=4E406850http://jpress.org.il/Olive/APA/NLI_heb/SharedView.Article.aspx?href=MAR%2F1989%2F03%2F13&id=Ar05306&sk=4BEB9042

## נציגות ישראל בתחרות
*1989-עינת זמורהhttp://jpress.org.il/Olive/APA/NLI_heb/SharedView.Article.aspx?href=MAR%2F1989%2F05%2F05&id=Ar03101&sk=4E7453B3http://jpress.org.il/Olive/APA/NLI_heb/SharedView.Article.aspx?href=MAR%2F1989%2F06%2F21&id=Ar05605&sk=5A2082FD
*1991-אפרת רותםhttp://www.efratrotem.com/pdf/laisha.pdf 
*2005-ויקה פינקלשטייןhttp://archive.notzetz.co.il/archive/other/articles.asp?category=7&number=154

## קישורים חיצוניים
*רשימת זוכות

קטגוריה:תחרויות יופי לנשים
קטגוריה:תחרויות יופי בין-לאומיות
דורותי דל

**דורותי דל** (באנגלית: **Dorothy Dell**; 30 בינואר 1915 - 8 ביוני 1934) הייתה שחקנית אמריקאית שנהרגה בתאונת דרכים, בגיל 19.

## ביוגרפיה
דל נולדה במדינת מיסיסיפי ובגיל שלוש עשרה עברה עם הוריה לניו אורלינס, היא רצתה בתחילה להיות זמרת והתגלתה על ידי המלחין וסלי לורד, מיד לאחר מכן היא חתמה חוזה בהפקת רדיו.

בגיל חמש עשרה זכתה בתואר "מיס ניו אורלינס", אחר כך השתתפה בתחרות היופי הבינלאומית שנערכה בטקסס שם הוכתרה כמיס תבל. לאחר ההצלחה בתחרויות אלו היא לקחה חלק במופעי וודוויל.

ב-1931 עברה לניו יורק ולילה אחד גילה אותה פלורנץ זיגפלד והזמין אותה לבוא להופיע בברודוויי, שם לקחה חלק במופעים, ב-1933 עברה להוליווד וחתמה חוזה סרטי פרמאונט, הופעתה הקולנועית הראשונה הייתה בסרט "Wharf Angel", הסרט זכה להצלחה ומשחקה זכה לביקורות משבחות, ב-1934 שיחקה בסרט "מיס מארקר הקטנה", ב-1934 גם שיחקה בסרט "Shoot the Works" דבר שהוביל להשוואות בינה לבין מיי וסט.

ב-8 ביוני 1934 נהרגה בתאונת דרכים.

## קישורים חיצוניים

* 
* 
* 

קטגוריה:אמריקאים ילידי מיסיסיפי
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות היופי הבין-לאומית
קטגוריה:הרוגות תאונות דרכים בארצות הברית
קטגוריה:הרוגי תאונות דרכים בארצות הברית
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
קטגוריה:אמריקאיות שנפטרו ב-1934
קטגוריה:אמריקאים שנפטרו ב-1934
האווי מנדל

**האוורד מייקל מנדל** (באנגלית: **Howard Michael Mandel**; נולד ב-29 בנובמבר 1955) הוא קומיקאי, שחקן ומגיש טלוויזיה יהודי-קנדי.

משנת 1982 עד שנת 1988 כיכב בסדרת הדרמה האמריקאית "St. Elsewhere". מינואר 2010 משמש שופט בתוכנית המציאות "America's Got Talent". ומאז 2022  הוא שופט גם בגרסה הקנדית " *Canada's Got Talent".* 

הוא הנחה את תוכנית המשחקים Deal or No Deal של רשת NBC האמריקאית ומאוחר יותר CNBC, כמו גם את מקביליתה של התוכנית הקנדית-אנגלית. ובשנת 2022, הוא החל להנחות את העונה הראשונה של תוכנית המשחק Bullsh*t the Game Show של נטפליקס.

## ביוגרפיה
### ראשית חייו
מנדל נולד וגדל בשכונת ווילודייל שבטורונטו, אונטריו. אבותיו היגרו ממזרח אירופה. אביו היה יצרן תאורה וסוכן נדל"ן. בנעוריו סולק מהתיכון בו למד בעקבות חיקוי של אחד מאנשי הצוות. עבד בצעירותו במכירת שטיחים. מנדל החל את קריירת הסטנד-אפ שלו במועדון הקומדיה יוק יוק בטורונטו, שם זכה להצלחה גדולה.

### קריירה
ב-2004 שיחק בסרט הקנדי "קראון הייטס" המביים את המהומות שפרצו בשכונת קראון הייטס ב-19 באוגוסט 1991.

בשנת 2022 הוא היה מנחה של תוכנית טלוויזיה "אמת או שקר: השעשועון".

## קישורים חיצוניים

קטגוריה:שחקני קולנוע וטלוויזיה יהודים קנדים
קטגוריה:מנחי טלוויזיה יהודים
קטגוריה:מנחי טלוויזיה קנדים
קטגוריה:סטנדאפיסטים יהודים
קטגוריה:סטנדאפיסטים קנדים
קטגוריה:קומיקאים יהודים קנדים
קטגוריה:שופטי תוכניות מציאות
קטגוריה:שופטי תוכניות מציאות יהודים
קטגוריה:קנדים שנולדו ב-1955
חולדה סוחרת מדברית

**חולדה סוחרת מדברית** (שם מדעי: *Neotoma lepida*) הוא מין של מכרסם מדברי מהסוג חולדה סוחרת שבמשפחת האוגריים. חולדה זו חיה במחילות במדבריות של מערב אמריקה הצפונית.
## מאפיינים
החולדה קטנה יחסית לבני סוגה באורך 28–39 ס"מ ואורך הזנב 12–20 ס"מ ומשקלה מגיע ל-122–350 גרם כשהזכרים גדולים לעיתים הרבה יותר מהנקבות. החולדה משתנה בצבעה בין אפור-בהיר עד לקינמון ואף שחור. הם בעלי זנב שעיר כהה יותר מהגוף ובעלי אוזניים וחרטום ארוכים יחסית.

התפוצה של החולדה משתרעת מדרום-מזרח אורגון עד דרום-מערב איידהו, דרומה לנבאדה, מערב יוטה וקליפורניה בארצות הברית, ועד לבאחה קליפורניה וסונורה שבמקסיקו. החולדה מצויה בין אזורי סלעים על גבעות מדבריות עד גובה 2,500 מ' המכוסות בקקטוסים או בצמחי יוקה. החולדה מצויה רוב זמנה במחילות ויוצאת לחפש מזון בלילה.

היא ניזונה משעועית, עלי ערער ועצי Prosopis ומעלי קקטוסים ומגוונת בצמחייה עשבונית כמו לראה משולשת, דרדרים וכוסמת. היא ניזונה גם מזרעים, פרחים, פירות שונים וצנוברים. התזונה שלה כמעט לגמרי צמחונית.

החולדה נטרפת בידי ינשופיים, נצים, נחשים, קויוטים ויונקים טורפים נוספים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אולדפילד תומאס
קטגוריה:אוגריים
קטגוריה:ארצות הברית: יונקים
קטגוריה:בעלי חיים במדבר מוהאבי
קטגוריה:בעלי חיים שתוארו ב-1893
מוקסין הנחושת

**מוקסין הנחושת** (שם מדעי: *Agkistrodon contortrix*) הוא מין נחש ממשפחת הצפעיים החי ביערות וביצות מדרום ארצות הברית וצפונה עד ניו אינגלנד וגם בצפון מקסיקו.

## מאפיינים
נחש זה הוא קרובם של מוקסין המים והמוקסין המקסיקני ושייך לצידם לסוג הארסי מוקסין. צבעו חום-אדמדם עם רצועות כהות ופנים בהירים יותר. הוא יכול להגיע לאורך 130 ס"מ אך נפוץ יותר באורך 50–95 ס"מ. משקלו הוא בין 101.5 ל-343 גרם. הזכרים גדולים מעט יותר מהנקבות. בדומה למרבית הנחשים הארסיים, גם לנחש זה ראש רחב מעט כדי להכיל את תעלות הארס.

תפוצת הנחש היא באזורים ממוזגים עד חמימים ביערות נשירים, יערות לחים, ערבות וביצות. הוא מתחבא לרוב בין בולי עץ או סלעים ומדי פעם שוחה. במפרץ מקסיקו ניתן למצוא אותו ביערות מחטניים ואפילו בכמה מדבריות בצפון מקסיקו, לצד מקווי מים.

הנחש פעיל במשך הלילה בחודשי הקיץ החמים אך באביב ובסתיו הוא פעיל במהלך היום. הוא אורב לטרף תוך שימוש בהסוואתו כדי לעוט עם שיניו הארסיות על טרף לא זהיר. הצעירים משתמשים בקצה זנבם המתפתל כדי למשוך צפרדעים ולטאות לעבר הזנב הקרוב מספיק לפיהם. בהמשך הם מסתמכים על הסוואתם כדי לחכות לטרף. מרבית הטרף מורכב ממכרסמים כמו עכברים ונברנים. עם זאת הוא יאכל גם נחשים אחרים, צפרדעים ואפילו חרקים גדולים כמו ציקדות. למעשה הנחש יטפס על עצים רק בשביל לחטוף ציקדות. הצעירים מתבססים על חרקים בשנים הראשונות.

הנחש אומנם ארסי אך יימנע מתקיפה. הוא מעדיף לקפוא ולהסתמך על הסוואתו ואם זה לא עוזר, יכשכש בזנבו במהירות גדולה ואף יפלוט ריח חריף של מלפפון. אם זה לא יעזור, יכיש את האדם. הארס של נחש זה פחות קטלני מזה של צפעונים אחרים ומשמש בעיקר להריגת טרפו. עם זאת אנשים רגישים עלולים למות ממנו.

חובבי נחשים מגדלים את המוקסין כחיית מחמד.

### תת-מינים
* *Agkistrodon contortrix contortrix*
* *Agkistrodon contortrix laticinctus*
* *Agkistrodon contortrix mokasen*
* *Agkistrodon contortrix phaeogaster*
* *Agkistrodon contortrix pictigaster*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צפעוני גומה
קטגוריה:בעלי חיים שתוארו ב-1766
קטגוריה:בעלי חיים בביצות אמריקה הצפונית
קטגוריה:ארצות הברית: זוחלים
קטגוריה:בעלי חיים בדרום-מזרח ארצות הברית
ביואיק טרזה

**ביואיק טרזה** (באנגלית: **Buick Terraza**) הוא מיניוואן מהודר מתוצרת יצרנית הרכב האמריקאית **[[ביואיק]]**, חברת בת של קונצרן הרכב **[[ג'נרל מוטורס]]**, שיוצר בין השנים 2004–2007 (משנת המודל 2005).

דגמי "ביואיק טרזה" שווקו באמריקה הצפונית.

הטרזה הוא למעשה אח תאום של שברולט אפלנדר.

## הנעות מנועי "ביואיק טרזה"
* מנוע הנעה קדמית 4x2
* מנוע הנעה כפולה 4x4
### דרגות גימור
* "CX"
* "CX PLUS"
* "CXL"

## מכירות: "ביואיק טרזה"
* שנת 2004 - 2,137 יחידות
* שנת 2005 - 20,288 יחידות
* שנת 2006 - 11,948 יחידות
* שנת 2007 - 5,569 יחידות
* שנת 2008 - 7 יחידות (מודל 2007)

### תמונות

קובץ: Buick-Terraza.jpg | "ביואיק טרזה"
קובץ:07Terazza.JPG  | "ביואיק טרזה"
קובץ: Buick Terraza -- 09-26-2009.jpg | "ביואיק טרזה"
קובץ:'06-'07 Buick Terraza.jpg  | "ביואיק טרזה"
קובץ:'05 Buick Terraza.JPG |"ביואיק טרזה", שנת 2005


## ראו גם
* ביואיק
## קישורים חיצוניים

* 
* 

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2004
קטגוריה:מכוניות אמריקאיות
טרזה
פארק הצנירים

[ממוזער|אחד ה[צנירים שבפארק הצנירים, ולמרגלותיו בריכה]]
**פארק הצנירים** הוא פארק המשתרע על פני 35 דונם, שהוקם על מסלעה של צנירים ייחודיים בפאתי היישוב קדומים שבשומרון. בפארק קיימות מספר חציבות של בריכות עתיקות לצד ברֵיכות שכשוך מלאכותיות.

הפארק ממוקם במערב השומרון, בצמוד לשכונת 'קדומים צפון' שביישוב קדומים, ובקרבת מקום לאזור התעשייה פארק בראון. בשל כך, הגישה אליו היא מתוך היישוב קדומים או מכביש 60.

## היסטוריה
את האתר חשף תושב היישוב קדומים, בועז וינרב, בשנת 1981, התשמ"א, במסגרת סיור שטח שערך כחלק מתפקידו כגנן ביישוב. ביולי 2004 קבוצת נוער בית"ר מקליבלנד, ארצות הברית בראשות עו"ד דניס סימן הגיעה למקום, והחלה בחשיפת סלעים ומחצבות ובניקוי השטח.

בשנת 2006 קבוצת מתנדבים מאורלנדו, נוצרים אוונגליסטים המגדירים עצמם 'נוצרים אוהבי ישראל' ובראשם הכומר קו גריסון, יצרו קשר עם דניאלה וייס תושבת קדומים ויו"ר היישוב לשעבר, עבור הקמת הפארק. ב-2007 הוקם במתחם פארק קטן עם בריכות נוי, בריכות שכשוך לילדים וסככות צל. קהילת פלו-שיפ באורלנדו תורמת כספים רבים לאתר, ושולחת מדי שנה קבוצת צעירים ומבוגרים לתחזוק ושדרוג המקום.

## ממצאים
מלבד מסלעת הצנירים, במתחם הפארק התגלה גם מקבץ מחצבות עתיקות ובריכות חצובות, המתוארכות לתקופה הביזנטית בקירוב. בריכות מסוג זה נחצבו באתרים נוספים במערב השומרון בשל מיעוט המעיינות באזור והצורך באספקת מי שתייה גם בתקופת הקיץ.

## קישורים חיצוניים
* פארק הצנירים, באתר טבע ונופים בישראל

## הערות שוליים

קטגוריה:השומרון: אתרים ארכאולוגיים
קטגוריה:קדומים
צנירים
Vantive

**חברת ונטיב** (באנגלית: **Vantive**) הייתה חברה שעסקה בפיתוח תוכנה לניהול קשרי לקוחות ושימור לקוחות.

ונטיב נוסדה בשנת 1990 על ידי רוג'ר סיפל (Roger Sippl), סטיבן גולדוורת'י (Steven Goldsworthy), וויליאם דוידוב (William Davidow) תחת השם פרואקטיב (ProActive).

המוצר העיקרי של החברה היה מערכת ונטיב (Vantive System) שמטרתה הייתה לספק פתרון לניהול קשרי לקוחות, שימור לקוחות, בניית יומנים משותפים, ניהול ובחינה של הזדמנויות עסקיות, ניהול מכירות, בחינת איכות השירות ועוד.

בתאריך 31 בדצמבר 1999 מוזגה ונטיב עם חברת פיפלסופט (PeopleSoft) בעסקה המוערכת ב-433 מיליון דולר.

בשנת 2005 הודיעה חברת אורקל (Oracle) על רכישת חברת פיפלסופט (PeopleSoft) וכמו כן גם את הזכויות על מערכת ונטיב.

לאחר רכישת הזכויות על ידי אורקל, הוחלט להפסיק את פיתוח ונטיב ולעבור לפתרונות אחרים.

## ראו גם

* SugarCRM
* Vtiger CRM

## קישורים חיצוניים
* 
* מוצרי PeopleSoft באתר Oracle 
* מידע אודות מאפייני מערכת ונטיב 

## הערות שוליים

קטגוריה:חברות מתחום ניהול קשרי לקוחות
אידיוט

**אידיוט** הוא כינוי גנאי לאדם המפגין בורות, חוסר השכלה או חוסר אינטליגנציה.

עד שלהי המאה ה-20 היה כינוי זה תיאור לגיטימי בספרות הרפואה והפסיכולוגיה לאדם בעל מנת משכל נמוכה מהתקין, אך מאז הוא הוחלף בכינויים יותר תקינים פוליטית.
רועי זיקרי

**רועי זיקרי** (נולד ב-13 באוקטובר 1992) הוא כדורגלן ישראלי, המשחק בעמדת הקשר ההתקפי בהפועל חיפה.

## קריירה
זיקרי החל לשחק כדורגל במחלקת הנוער של מכבי הרצליה, וכשהיה בן 17 עבר לקבוצת הנוער של בית"ר טוברוק. בינואר 2012 חתם בקבוצת עירוני קריית שמונה, וב-12 בפברואר ערך את הופעת הבכורה שלו בקריירה, כשנכנס כמחליף במשחק מול הפועל באר שבע במסגרת ליגת העל. עד תום העונה ערך בסך הכול שתי הופעות במדי הקבוצה, ולקראת עונת 2012/2013 חתם בקבוצת הפועל פתח תקווה מהליגה הלאומית. בהופעת הבכורה שלו במועדון כבש את שערו הראשון בקריירה, כשנכנס כמחליף במשחק מול הפועל כפר סבא בגביע הטוטו ובדקה ה-83 השווה ל-2–2 וקבע את תוצאת המשחק. בליגה הלאומית ערך 29 הופעות בעונה זו, בהן כבש שישה שערים.

לקראת עונת 2013/2014 חתם לארבע שנים בקבוצת בית"ר ירושלים. ב-5 באוקטובר 2013 ערך את הופעת הבכורה שלו במועדון, כשפתח בהרכב בניצחון 0–2 על הפועל רמת השרון. בסך הכול ערך בעונה זו עשר הופעות בליגת העל, וכן שותף במשחק אחד במסגרת גביע המדינה, ולקראת עונת 2014/2015 הושאל לקבוצת הכח עמידר רמת גן מהליגה הלאומית. במדי הכח כבש שלושה שערים ב-32 הופעות, ובתום העונה ירדה הקבוצה לליגה א'. בעונת 2015/2016 חזר לסגל בית"ר ירושלים, אך שותף בשלושה משחקים בלבד. בתחילת עונת 2016/2017 שותף במשחק אחד במסגרת גביע הטוטו, אך לאחר מכן לא שותף במשחקי הקבוצה, ובינואר 2017 שוחרר מהמועדון וחתם בהפועל ראשון לציון מהליגה הלאומית, במדיה כבש שני שערים ב-13 הופעות עד תום העונה.

את עונת 2017/2018 החל זיקרי בהפועל כפר סבא, והיה למלך שערי הליגה הלאומית לעונה זו (בצוותא עם גיא דיין) על אף ששיחק בליגה הלאומית רק בחלק הראשון של העונה, לאחר שב-16 המחזורים הראשונים כבש 13 שערים והוביל את הקבוצה למקום הראשון בטבלה. בינואר 2018 חתם על חוזה לעונה הבאה בהפועל תל אביב, אשר נאבקה באותה עת מול הפועל כפר סבא בצמרת הליגה הלאומית, ובשל כך הושעה ממשחקי הקבוצה, ולאחר מכן חתם בהפועל רעננה מליגת העל עד תום העונה. ב-10 בפברואר 2018 כבש את שער הבכורה שלו בליגת העל, בתיקו 1–1 מול הפועל חיפה, ושבוע לאחר מכן כבש את שער הניצחון (1–0) מול מכבי תל אביב. בסך הכול כבש שני שערים ב-15 הופעות בכל המסגרות במדי הפועל רעננה, והעפיל עם הקבוצה לחצי גמר גביע המדינה.

לקראת עונת 2018/2019 הצטרף להפועל תל אביב, לאחר שעלתה בחזרה לליגת העל. ב-29 ביולי 2018 ערך את הופעת הבכורה שלו במועדון, כשפתח בהרכב וכבש צמד שערים בניצחון 0–4 על בני יהודה בגביע הטוטו. בגביע המדינה כבש בעונה זו שני שערים, ובליגה ערך 26 הופעות וכבש שער אחד, בניצחון 0–6 על מכבי פתח תקווה ב-3 במרץ 2019.

ב-5 בספטמבר 2019 הושאל לעונה אחת להפועל חדרה. בעונת 2019/2020 כבש שישה שערים ב-31 הופעות בליגת העל, ובסופה חזר להפועל תל אביב. ב-8 ביוני 2021 חתם בהפועל חדרה, אך ב-14 בספטמבר חתם בהפועל פתח תקווה מהליגה הלאומית.

ב-4 ביולי 2023 חתם בעירוני קריית שמונה.בסיום העונה העפיל עם הקבוצה לליגת העל.

ב-10 ביולי 2025 חתם בהפועל חיפה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:הרצליה: כדורגלנים
קטגוריה:כדורגלני בית"ר טוברוק
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני בית"ר ירושלים
קטגוריה:כדורגלני הכח עמידר רמת גן
קטגוריה:כדורגלני הפועל ראשון לציון
קטגוריה:כדורגלני הפועל כפר סבא
קטגוריה:כדורגלני הפועל רעננה
קטגוריה:כדורגלני הפועל תל אביב
קטגוריה:כדורגלני הפועל חדרה
קטגוריה:כדורגלני הפועל חיפה
קטגוריה:ישראלים שנולדו ב-1992
סופיה ויטובטובנה

**סופיה ויטובטובנה** (ברוסית: **Софья Витовтовна**; 1371 טרקאי, ליטא – 15 ביוני 1453, מוסקבה) כונתה גם **סופיה מליטא**. הייתה אשתו של וסילי הראשון הנסיך הגדול של מוסקבה ואימו של וסילי השני. הייתה נסיכה גדולה של נסיכות מוסקבה ובהמשך השליטה בפועל של הנסיכות כעוצרת.
## קריירה
סופיה נולדה בסביבות 1371 בטרקאי שבליטא. היא הייתה בתם היחידה של ויטאוטאס הגדול הדוכס הגדול של ליטא ואשתו אנה  הדוכסית הגדולה של ליטא.

סופיה נישאה לווסילי הראשון ב-21 בינואר 1391. וסילי מת ב-1425, כשיורש העצר היה צעיר בן 10, וסופיה הפכה לשליטה של הנסיכות כעוצרת, תפקיד אותו מילאה במשך כ-8 שנים עד 1434.

סופיה נפטרה במוסקבה ב-27 באוקטובר 1453. היא נקברה בקתדרלה של מנזר העלייה לשמים בקרמלין.

## צאצאיה
* אנה וסיליבנה , (1393-1417),לימים אשת יוחנן השמיני, קיסר האימפריה הביזנטית 
* יורי וסילייביץ - 1395
* איוואן וסילייביץ - 1396
* אנסטסיה וסיליבנה 
* דניל וסיליביץ - 1400
* וסיליסה וסיליבנה 
* סימאון וסיליביץ (1405)
* מריה וסיליבנה 
* וסילי השני, נסיך מוסקבה - (1415-1462)

## קישורים חיצוניים

קטגוריה:נסיכי מוסקבה
קטגוריה:ילידי 1371
קטגוריה:נפטרים ב-1453
קטגוריה:עוצרות
קטגוריה:נסיכות המאה ה-14
קטגוריה:נסיכות המאה ה-15
קטגוריה:נשים ליטאיות
דקל נור

**דקל נור** (בערבית: **دقلة نور**) אשר מוכר גם בשמות **תמר מלכותי** ו**מלכת כל התמרים** הוא זן של תמר מצוי ממשפחת הדקליים ועיקר גידולו באזורים ביסקרה , א-ג'ריד שבתוניסיה ואל-ואד שבצפון מזרח אלג'יריה.

## גידול ושיווק
דקל נור גדל בעיקר במזרח אלג'יריה, בלוב ובתוניסיה באזורים חמים ויבשים וכמו כן בארצות הברית באריזונה, קליפורניה ובטקסס, בישראל גדל הפרי בעיקר בדרום הערבה אם כי יש מספר גידולים בשטח שבין יריחו לבין הערבה התיכונה למעט אזור ים המלח.

הפרי פופולרי במדינות המקור ובמרוקו, גרמניה וצרפת.
ממוזער|200px|פרי דקל נור

## הפרי
צורת הפרי היא מלבנית, הוא באורך של ארבעה עד שישה סנטימטרים, ובעל חריץ לכל אורכו המזכיר וריד. מרקם הפרי הוא בשרני, הוא רך ומתוק, וטעמו דומה לטעמו של דבש.
הרכבו התזונתי הוא 295 קלוריות, גרם חלבון, 34 גרם פחמימות, 0.1 גרם שומן ו-320 מ"ג אשלגן וכמו כן הוא מכיל ויטמין C וויטמין A.

בישראל, נכון ל-2016, כ-27,336 עצי דקל נור המהווים כ-4% מעצי התמרים במדינה. כמות עצי הדקל נור מצטמצמת מדי שנה בעקבות עקירות שנועדו על מנת להחליף את מטעי הדקל נור במטעי מג'הול הנחשבים רווחיים יותר, כיוון שהרווח משוק היצוא שלהם גדול יותר. לשם השוואה, ב-2014, היו עצי הדקל נור כ-4.7% מעצי התמרים בישראל.

שיטת הגדיד של הדקל נור שונה משיטת הגדיד של המג'הול (שאותו קוטפים פרי-פרי לתוך שק), אך זהה לשיטת הגדיד של הברהי (תמר צהוב): את הסנסן (שרביט התמרים) חותכים בעזרת סכין מצ'טה בשלמות ומשליכים אותו מן העץ אל מכל האיסוף שבקרקע או אל כלי התמרים. את הסנסינים חובטים במקל על גבי משטח המיון, עד אשר הפרי מתפזר ומתנתק מן הסנסן או שהתמרים נמכרים על  סנסיניהם - מה שתורם לשמירה על עסיסיותם.

ממוזער|דקל נור חתוך

## קישורים חיצוניים

## הערות שוליים

קטגוריה:ארץ ישראל: דקלאים
קטגוריה:פירות מאכל
קטגוריה:דקלאים
Mirrors

**Mirrors** (בעברית: **מראות**) הוא סינגל של הזמר וכותב השירים האמריקאי ג'סטין טימברלייק. זהו הסינגל השני מתוך שלושה באלבומו השלישי של טימברלייק, The 20/20 Experience. השיר הושמע רבות וכבש את המקומות הראשונים במצעדים מכל רחבי העולם. ביוטיוב, הוא קיבל מעל חצי מיליארד צפיות. השיר הוא השני הפופולרי ביותר של טימברלייק לפי מדד זה אחרי "".

השיר נהפך לשיר הארוך ביותר עם מספר ההשמעות הגבוה ביותר ברשת הזרמת המדיה ספוטיפיי, כאשר שיא זה נשבר פעם נוספת על ידי הזמרת האמריקאית טיילור סוויפט עם "All Too Well (10 Minute Version)".

## הפקת השיר
השיר Mirrors נכתב והופק בשנת 2009 על ידי טימברלייק עצמו, טימבלנד, ג'יימס פונטלרוי וג'רום הרמון.

לפי ראיון שנערך לג'רום הרמון השיר הופק במהלך הקלטת אלבומו השלישי של טימבלנד. טימברלייק ביקש לשמור את השיר לאלבומו שלו ושמר עליו בקנאות למשך כ-4 שנים עד שהחליט להוציאו לאור, אף אחד לא ידע בדיוק מתי הוא יעשה זאת (כולל היוצרים עצמם) אך בסופו של דבר הוא יצא לאור ב-11 בפברואר 2013 כסינגל באלבומו כפי שהבטיח.

## מידע מוזיקלי
השיר הוא פופ פרוגרסיבי, מיד-טמפו (לא מהיר ולא איטי), אר אנד בי ובלדה בת שמונה דקות. הוא חובר בסולם מי במול מז'ור וקצבו הוא 77 פעימות לדקה. השיר מדבר על יחסיו האוהבים של טימברלייק עם ג'סיקה בייל ועל הנישואים האוהבים וארוכי השנים של סבתו וסבו.

## וידאו קליפ
הווידאו קליפ המצליח של השיר בוים על ידי פלוריה סיגיסמונדי.

## גרסאות לשיר
*הגרסה הרגילה – 8:05
*גרסת הרדיו – 4:37

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי טימבלנד
קטגוריה:שירים שנכתבו על ידי ג'יימס פאונטלרוי
קטגוריה:וידאו קליפים שבוימו על ידי פלוריה סיגיסמונדי
קטגוריה:שירי לפידים
קטגוריה:בלדות R&B עכשוויות
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:זוכי פרס הווידאו קליפים של MTV לקליפ השנה
אמצעי קצה רובוטי

ממוזער
ברובוטיקה, **אמצעי קצה** הוא מכשיר הממוקם בסוף הזרוע הרובוטית, שמטרתו לקיים אינטראקציה עם הסביבה. המאפיינים המדויקים של אמצעי הקצה תלויים ביישום של הרובוט הספציפי.

ההגדרה המסורתית של אמצעי הקצה מתייחסת לחוליה האחרונה (הסוף) של הרובוט אליה ניתן לחבר כלים שונים. במובן רחב יותר, ניתן להגדיר את אמצעי הקצה כחלק אשר מקיים אינטראקציה עם סביבה נתונה. בהקשר זה, אין הכוונה לגלגלים של רובוט נייד או רגליים של רובוט דמוי אדם המאפשרים ניידות.

אמצעי הקצה עשוי להיות מורכב מתופסן או כלי. לגבי תופסנים, ישנן ארבע קטגוריות כלליות:

# נוגעים – אצבעות או לסתות אשר תופסים פיזית על ידי מגע ישיר עם האובייקט.
# חודרים – סיכות או מחטים אשר חודרים את פני השטח של האובייקט (המשמשים בייצור טקסטיל, סיבי פחמן וזכוכית).
# מושכים – המפעילים כוחות משיכה על פני שטח האובייקט (בין אם על ידי ואקום או מגנטיות).
# נדבקים – המחייבים קשר עם האובייקט לצורך הדבקה (כמו דבק או מתח פנים).

אמצעי הקצה מסוג כלי יכול לשמש למטרות שונות, כגון ריתוך, ריסוס צבע, או כל פעולת עיבוד חומרים אחרת, ויעיל במיוחד למצבים בהם תנאי הייצור מסוכנים לבני אדם ולפעולות המצריכות דיוק גבוה (למשל אמצעי קצה לכירוגיה).

## הערות שוליים

קטגוריה:רובוטיקה